L-armata Ukrena qalet li qed tiġġieled kontra vetturi armati tar-ribelli li qasmu mir-Russja u marru fin-naħa t’isfel tal-belt ta’ Mriupol. Kmandant tal-forzi militari Ukrena qal li r-ribelli favur ir-Russja jista’ jkun qed jipprovaw jokkupaw żona oħra fin-Nofsinhar tal-belt. Min-naħa tiegħu, il-Ministru tal-Affarijiet Barranin Russu Sergei Lavrov qal li hu ma sema’ bl-ebda rapporti filwaqt li ilmenta dwar nuqqas ta’ informazzjoni kontinwa li tgħid li huma qed jattakkaw u jieħdu kontroll ta’ bliet Ukreni. Qal ukoll li r-Russja qed taħseb biex tibgħat konvoj umanitarju ieħor lejn il-Lvant tal-Ukrajna fil-jiem li ġejjin hekk kif is-sitwazzjoni f’din iż-żona sejra għall-agħar. Matul tmiem din il-ġimgħa ntbagħat l-ewwel konvoj min-naħa tagħhom li qasam il-fruntiera mingħajr l-awtorizzazzjoni tal-Ukrajna li beżgħu li seta’ kien qed iġorr apparat militari biex jgħin lis-separatisti favur ir-Russja u qalu li dan kien qed jinvadi it-territorju tagħhom. Intant, il-President tal-Ukrajna u dak tar-Russja mistennija jiltaqgħu għada f’Minsk, il-Belarus biex jiddiskutu l-kwistjoni ta’ bejniethom.